CELEX: 62019TN0313
Language: mt
Date: 2019-05-22 00:00:00
Title: Kawża T-313/19: Rikors ippreżentat fit-22 ta’ Mejju 2019 — Taghani vs Il-Kummissjoni

22.7.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 246/34
            
         
      Rikors ippreżentat fit-22 ta’ Mejju 2019 — Taghani vs Il-Kummissjoni
      (Kawża T-313/19)
      (2019/C 246/36)
      Lingwa tal-kawża: il-Franċiż
      
         Partijiet
      
      
         Rikorrent: Jamal Taghani (Brussell, il-Beġju) (rappreżentanti: A. Champetier u S. Rodrigues, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tiddikjara r-rikors odjern ammissibbli u fondat;
               
            
                  —
               
               
                  tannulla d-deċiżjonijiet ikkontestati;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors intiż għall-annullament, fl-ewwel lok, tad-Deċiżjoni tal-EPSO tat-23 ta’ Lulju 2018 li tiċħad it-talba tiegħu għal kumpens imressqa inkonnessjoni mal-parteċipazzjoni tiegħu fil-kompetizzjoni EPSO/AST/111/10 u, fit-tieni lok, jekk dan ikun neċessarju, tad-Deċiżjoni tal-14 ta’ Frar 2019 li tiċħad l-ilment tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv huwa bbażat fuq ksur tat-tieni paragrafu tal-Artikolu 340 TFUE u fuq żbalji manifesti ta’ evalwazzjoni fl-eżami mwettaq mill-konvenuta tat-tliet kundizzjonijiet sabiex tiġi stabbilita r-responsabbiltà mhux kuntrattwali tal-Unjoni.
               
            
                  2.
               
               
                  It-tieni motiv huwa bbażat fuq ksur tal-prinċipju ta’ amministrazzjoni tajba, tad-dmir ta’ premura u tal-obbligu ta’ motivazzjoni naxxenti minnhom, peress li l-konvenuta ma adottatx pożizzjoni, fid-deċiżjonijiet ikkontestati, fuq l-iżviluppi tal-ilment marbuta ma’ żewġ kundizzjonijiet sabiex tiġi stabbilita r-responsabbiltà mhux kuntrattwali tal-Unjoni, jiġifieri l-eżistenza ta’ nuqqasijiet u r-rabta kawżali.